**Zápisnica**

**z riadneho zasadnutia Obecného zastupiteľstva**

**v Hrachovišti dňa 25. 09. 2013**

Prítomní : podľa prezenčnej listiny

Za overovateľov boli určení: p. Ing. Pavol Loffay

p. Pavol Václavek

**PROGRAM:**

1. Otvorenie zasadnutia obecného zastupiteľstva

starosta obce

1. Určenie zapisovateľa a overovateľov zápisnice

starosta obce

1. Kontrola uznesení

zástupca starostu

predkladá starosta obce

1. Správa o hospodárení obce k 30. 06. 2013 a úprava rozpočtu k

30. 09. 2013, hodnotenie programového rozpočtu obce za I. polrok 2013.

1. Správa audítora o audite účtovnej závierky za rok končiaci 31. 12. 2012

predkladá starosta obce

1. Informácia o príprave volieb do samosprávnych krajov dňa 09. 11. 2013

predkladá starosta obce

predkladá predsedníčka finančnej komisie a účtovníčka obce

1. Rôzne
2. Diskusia
3. Záver

1.,2. Zasadnutie OZ otvoril starosta obce p. JUDr. Kolník. Konštatoval, že je prítomná nadpolovičná väčšina poslancov a obecné zastupiteľstvo je uznášania schopné.

Za overovateľov zápisnice boli určení: p. Ing. Pavol Loffay, p. Pavol Václavek

**Uznesenie č. 16/2013**

Obecné zastupiteľstvo v Hrachovišti predložený

program zasadnutia

* schvaľuje bez pripomienok

Hlasovanie: za 7 poslancov

proti 0 poslancov

zdržalo sa: 0 poslancov

3. Kontrola uznesení

Kontrolu uznesení zo zasadnutia obecného zastupiteľstva zo dňa 19. 06. 2013

previedol zástupca starostu p. Ing. Pavol Loffay.

**Uznesenie č. 17/2013**

Obecné zastupiteľstvo v Hrachovišti

prevedenú kontrolu uznesení

* berie na vedomie

Hlasovanie: za 7 poslancov

proti: 0 poslancov

zdržalo sa: 0 poslancov

4. Účtovníčka obce predložila správu o hospodárení obce k 30. 06. 2013 a

úpravu rozpočtu obce k 30. 09. 2013, hodnotenie programového rozpočtu

obce za I. polrok 2013. Správa o hospodárení obce a návrh na úpravu

rozpočtu tvorí prílohu tejto zápisnice

**Uznesenie č. 18/2013**

Obecné zastupiteľstvo v Hrachovišti

* berie na vedomie

predloženú správu o hospodárení obce a

* schvaľuje

predloženú úpravu rozpočtu k 30. 09. 2013

predložené hodnotenie programového rozpočtu

obce za I. polrok 2013

Hlasovanie: za 7 poslancov

proti 0 poslancov

zdržalo sa: 0 poslancov

5. Starosta obce predložil správu audítora o audite účtovnej závierky za rok

končiaci 31. 12. 2012. /Správa o audite tvorí prílohu tejto zápisnice/

**Uznesenie č. 19/2013**

Obecné zastupiteľstvo v Hrachovišti

predloženú správu o audite

* berie na vedomie

Hlasovanie: za 7 poslancov

proti 0 poslancov

zdržalo sa: 0 poslancov

6. Obecné zastupiteľstvo bolo informované o priebehu prípravy volieb

do samosprávnych krajov, ktoré sa uskutočnia dňa 09. 11. 2013.

Informácie o voľbách boli zastupiteľstvu poskytnuté starostom obce.

**Uznesenie č. 20/2013**

Obecné zastupiteľstvo v Hrachovišti

poskytnuté informácie o voľbách

* berie na vedomie

Hlasovanie: za 7 poslancov

proti 0 poslancov

zdržalo sa: 0 poslancov

7. Obecné zastupiteľstvo prerokovalo problematiku rozkrádania dreva z

obecných lesov a prediskutovali rôzne návrhy ako daný problém riešiť.

Opatrenia, ktoré boli prerokovávané sa týkali zmeny lístkového systému:

Lístky budú vydávané len na krátke časové obdobie napr. 1 mesiac a to

v takom období roku, aby sa predchádzalo vyrušovaní zveri a hniezdiacich

vtákov čiže samovýroba bude povolená jeden týždeň v mesiaci marec alebo apríl po

rozpustení snehovej vrstvy a po jednom týždni v mesiacoch august a september, termín

bude oznámený minimálne týždeň vopred.

Vykonávať sa bude podľa rozhodnutia odborného lesného hospodára a to len na

parcelách, kde bola vykonaná profesionálna ťažba guľatiny alebo palivového dreva.

Konkrétne pre rok 2014 to budú lokality Vidovica a Hrubá konská dolina a záujemcovia

môžu ťažiť borovicové konáre a zvyšky určené na mieste zodpovedným pracovníkom.

Maximálne odberové množstvo pre jednu rodinu na jeden rok je 5prm.

Odvoz palivového materiálu bude realizovaný spoločne, v jednom termíne, a to pod

dozorom zodpovedného pracovníka spoločnosti. Za týmto účelom vystaví odborný lesný

hospodár osobe doklad oprávňujúci k vývozu materiálu z lesa, kde budú uvedené údaje

z dokladu totožnosti a EČV použitého motorového vozidla.

Písomné povolenie nebude vydané osobe alebo rodine, ktorá za minulé roky neuhradila

obci: poplatok za smeti

: daň za psa

: daň z nehnuteľnosti

: poplatok za používanie káblovej televízie

: poplatok za prenájom kultúrneho domu

: nezaplatila obecnej spoločnosti za drevo vyrobené samovýrobou do roku 2014

V mesiaci september bolo vykonané zalesňovanie. Zalesnené boli 3 polomové miesta v

v rozsahu vyše 1000 sadeníc.

Ďalej bola predložená žiadosť starostu obce Krajné o financovanie záujmového

vzdelávania detí v zmysle zákona č. 325/2012 Z.z. na základe ktorého obec dostáva

finančné prostriedky na záujmové vzdelávanie detí vo veku od 5 do 15rokov s trvalým

bydliskom v príslušnej ( v tomto prípade našej ) obci v podielových daniach.

Žiadosť bola zamietnutá s odôvodnením, že obec investuje finančné prostriedky z

podielových daní vyčlenené na financovanie záujmového vzdelávania detí na dobudovanie

multifunkčného ihriska určeného aj týmto deťom.

**Uznesenie č. 21/2013**

Obecné zastupiteľstvo v Hrachovišti

žiadosť o financovanie

– zamieta

Hlasovanie : za 7 poslancov

: proti 0 poslancov

: zdržalo sa 0 poslancov

Ďalej sa členovia zastupiteľstva zaoberali Zmluvou o budúcej zmluve o zriadení vecných

bremien:

Obecné zastupiteľstvo zmluvu o budúcej zmluve o zriadení vecných bremien, od

Západoslovenskej distribučnej, a.s., ktorá bola prejednávaná na obecnom zastupiteľstve,

ktoré sa konalo 19. Júna 2013, v prepracovanej forme schválilo.

Prepracovaná zmluva je jednou z príloh zápisnice.

**Uznesenie č. 22/2013**

Obecné zastupiteľstvo v Hrachovišti zmluvu

O budúcej zmluve o zriadení vecných bremien

- schvaľuje

Hlasovanie : za 7 poslancov

: proti 0 poslancov

: zdržalo sa 0 poslancov

8. V diskusii bola zmienená akcia nazvaná „Rozlúčka s prázdninami“, ktorú

organizovala obec pri príležitosti Dňa detí. Akcia bola úspešná a naplnila

predstavy organizátorov aj účastníkov. Zastupiteľstvo sa však zhodlo, že

v rámci zabezpečenia lepšej organizácie tohto podujatia sa Deň detí uskutoční

v budúcom roku pod záštitou spoločnosti Lesy obce Hrachovište Plešivec, ktorej

bude prináležať zisk z tejto akcie.

Diskutovalo sa o zmene prístupovej komunikácie k projektu bytovky.

V obci bola uskutočnená oprava asfaltu v rozsahu od Gablového na horný koniec.

Ďalším bodom diskusie boli mantinely multifunkčného ihriska, ktoré sú momentálne

vo fáze výroby.

D.a.h.

Zástupca starostu: Overovatelia: Starosta: